CELEX: 32016D0109
Language: hr
Date: 2016-01-27 00:00:00
Title: Provedbena odluka Komisije (EU) 2016/109 оd 27. siječnja 2016. o neodobravanju PHMB-a (1600; 1.8) kao postojeće aktivne tvari za uporabu u biocidnim proizvodima za vrste proizvoda 1, 6 i 9 (Tekst značajan za EGP)

28.1.2016   
            
            
               HR
            
            
               Službeni list Europske unije
            
            
               L 21/84
            
         PROVEDBENA ODLUKA KOMISIJE (EU) 2016/109
   оd 27. siječnja 2016.
   o neodobravanju PHMB-a (1600; 1.8) kao postojeće aktivne tvari za uporabu u biocidnim proizvodima za vrste proizvoda 1, 6 i 9
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Delegiranom uredbom Komisije (EU) br. 1062/2014 (2) uspostavlja se popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis sadržava PHMB (1600; 1.8).
            
         
               (2)
            
            
               PHMB (1600; 1.8) ocijenjen je za upotrebu u vrsti proizvoda 1, za osobnu higijenu ljudi, vrsti proizvoda 6, konzervansi za proizvode tijekom skladištenja i vrstu proizvoda 9, sredstva za zaštitu vlakana, kože, gume i polimeriziranih materijala, kako je utvrđeno u Prilogu V. Uredbi (EU) br. 528/2012.
            
         
               (3)
            
            
               Francuska je određena kao nadležno ocjenjivačko tijelo te je podnijela izvješća o ocjeni zajedno sa svojim preporukama 5. rujna 2013., 8. listopada 2013. i 14. veljače 2014.
            
         
               (4)
            
            
               U skladu s člankom 7. stavkom 1. točkom (b) Delegirane uredbe (EU) br. 1062/2014, Odbor za biocidne proizvode sastavio je mišljenja Europske agencije za kemikalije 16. i 17. lipnja 2015., uzimajući u obzir zaključke nadležnog ocjenjivačkog tijela.
            
         
               (5)
            
            
               U skladu s tim mišljenjima, ne može se očekivati da će biocidni proizvodi koji se upotrebljavaju za vrste proizvoda 1, 6 i 9 i koji sadržavaju PHMB (1600; 1.8) ispuniti zahtjeve iz članka 19. stavka 1. točke (b) Uredbe (EU) br. 528/2012. Za te vrste proizvoda scenariji koji su ocijenjeni u procjenama rizika za ljudsko zdravlje i za okoliš pokazali su neprihvatljive rizike.
            
         
               (6)
            
            
               Stoga nije primjereno odobriti uporabu PHMB-a (1600; 1.8) u biocidnim proizvodima za vrste proizvoda 1, 6 i 9.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za biocidne proizvode,
            
         DONIJELA JE OVU ODLUKU:
   Članak 1.
   PHMB (1600; 1.8) (EZ br.: nije primjenjivo, CAS br. 27083-27-8 i 32289-58-0) ne odobrava se kao aktivna tvar za uporabu u biocidnim proizvodima za vrste proizvoda 1, 6 i 9.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 27. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).